4 ปี คสช.ผ่าน เงื่อนไขเก่าโผล่
จับอาการอำนาจพิเศษ เผชิญ ม็อบสัญลักษณ์,ปฏิทินย่างเข้าสู่เดือนพฤษภาคม วันเวลาผ่านไปไว,โดยเงื่อนไขสถานการณ์ผกผันกับโรดแม็ป คสช.ที่หดสั้นลงเรื่อยๆ,ที่แน่ๆย้อนกลับไป 4 ปีที่แล้ว เดือนพฤษภาคม 2557 นี่คือจุดเริ่มสตาร์ตของ พล.อ.ประยุทธ์ จันทร์โอชา นายกรัฐมนตรี หัวหน้า คสช. ในการยึดอำนาจการบริหารราชการแผ่นดินจากรัฐบาลเลือกตั้ง,ใช้อำนาจพิเศษเข้าควบคุมประเทศไทย,เข็มนาฬิกาวนมาครบรอบ 4 ปี เท่ากับเทอมรัฐบาลเลือกตั้งพอดิบพอดี,ถึงตรงนี้ พล.อ.ประยุทธ์ทำสถิติเป็นผู้นำรัฐบาลทหารที่อยู่ในตำแหน่งได้อย่างยาวนานครบวาระเทียบกับรัฐบาลหลังการปฏิวัติ 2549 ที่นายกรัฐมนตรีจะอยู่ในตำแหน่งสั้นๆแค่ 1–2 ปีเท่านั้น,และแน่นอน นี่คือจังหวะเวลาเชิงสัญลักษณ์ของสถานการณ์อำนาจพิเศษ,เหตุป่วนเกมอำนาจมักจะเกิดขึ้นในห้วงบรรยากาศนี้,ล่าสุดตามสัญญาณควันจากที่ประชุมคณะรักษาความสงบแห่งชาติ (คสช.) ที่มี พล.อ.ประวิตร วงษ์สุวรรณ รองนายกฯและ รมว.กลาโหม เป็นประธาน ได้สั่งการให้จัดทำคู่มือของเจ้าหน้าที่ในการปฏิบัติงานรับมือกับกลุ่มผู้ชุมนุมตามหลักกฎหมายและไม่ขัดต่อหลักสิทธิมนุษยชน,คสช.ตื่นตัว ตั้งท่ารับมือม็อบแต่หัววัน,แน่นอน มันต้องมีการข่าวทางลึก ฝ่ายความมั่นคงต้องได้กลิ่นอะไรมา,ประกอบกับอาการซีเรียสของ บิ๊กเจี๊ยบ พล.อ.เฉลิมชัย สิทธิสาท ผู้บัญชาการทหารบก เลขาธิการ คสช.เบอร์ 1 ฝ่ายคุมกำลังความมั่นคง ที่แสดงความเป็นห่วงการชุมนุมของกลุ่มคนอยากเลือกตั้งนัดระดมม็อบกันในวันที่ 5 พฤษภาคม,กังวลมือที่สามจะแทรกเข้ามาป่วนสถานการณ์,การข่าวยี่ห้อรบพิเศษ หมวกแดง ย่อมไม่ธรรมดา,ในจังหวะส่งเสียงมาตามนัด นายรังสิมันต์ โรม หนึ่งในแกนนำระดับแถวหน้าของกลุ่มคนอยากเลือกตั้ง ประกาศเชิญชวนประชาชนร่วมชุมนุมแสดงพลังในวันที่ 5 พฤษภาคม ณ ลานปรีดี มหาวิทยาลัยธรรมศาสตร์ เพื่อหยุดระบอบ คสช.และหยุดยื้อเลือกตั้ง,พร้อมยื่นข้อเรียกร้อง 3 ข้อ กดดันรัฐบาล,1.ต้องการให้มีการเลือกตั้งในปีนี้,2.ยุบ คสช.และรัฐบาลที่นำโดย พล.อ.ประยุทธ์ จันทร์โอชา ให้เป็นเพียงรัฐบาลรักษาการ,3.เรียกร้องให้กองทัพหยุดสนับสนุน คสช.,ที่สำคัญในการชุมนุมวันที่ 5 พฤษภาคม จะมีการแถลงโรดแม็ปกิจกรรมการชุมนุมใหญ่ของกลุ่มคนอยากเลือกตั้ง ในวันที่ 19–22 พฤษภาคม โดยเป็นการชุมนุมแบบลากยาวค้างคืน 4 วัน,ปั่นเงื่อนไข ยกระดับการท้าทายกฎเหล็ก คสช.ที่ห้ามชุมนุมทางการเมือง,หาเรื่องยั่วทหาร กดดัน คสช.กันในที,และที่น่าสังเกต ในจังหวะการนัดชุมนุมเชิงสัญลักษณ์ของกลุ่มคนอยากเลือกตั้ง มันยังมีการเคลื่อนไหวของกลุ่มเอ็นจีโอที่นำม็อบเครือข่ายขบวนการประชาชนเพื่อสังคมที่เป็นธรรม (พี–มูฟ) ที่มุ่งหน้าเข้ามาชุมนุมหน้าองค์การสหประชาชาติและทำเนียบรัฐบาล,เพื่อทวงถามการบ้าน 5 ข้อ ที่เคยส่งให้รัฐบาลช่วยสางปัญหาปากท้อง ที่ดินทำกิน,และส่วนหนึ่งถูกเจ้าหน้าที่ทหารและตำรวจเข้าสกัดและควบคุมตัวแกนนำ ระหว่างทางที่ปักหลักพักค้างบริเวณด่านตรวจแม่ทา จังหวัดลำพูน ไม่ให้เดินทางเข้ามาสมทบกับผู้ชุมนุมกรุงเทพฯ,ม็อบกระจายเป้าหมาย แต่พร้อมไหลมารวมตัวกันตามเงื่อนไขสถานการณ์กดดันรัฐบาล,ยังไม่นับสถานการณ์ร้อนๆที่เป็นหัวเชื้อเร้ากระแสมวลชน กับการชุมนุมของชาวเชียงใหม่และเครือข่ายนักอนุรักษ์ในการทวงคืนผืนป่าดอยสุเทพ กดดัน พล.อ.ประยุทธ์ ให้มีการยุติและยกเลิกโครงการก่อสร้างบ้านพักข้าราชการตุลาการศาลอุทธรณ์ภาค 5,เหมือนลืมกันไปเลยว่า ยังมีกฎเหล็ก คสช.ห้ามชุมนุมบังคับใช้อยู่,หัวเชื้อความขัดแย้ง ชนวนม็อบโผล่มาพร้อมๆกันหลายจุด,แถมล่าสุด นายสมยศ พฤกษาเกษมสุข นักเคลื่อนไหวทางการเมืองชื่อดัง แนวร่วมเสื้อแดง นปช. ก็เพิ่งพ้นโทษคดีผิดมาตรา 112 ออกจากเรือนจำ,ให้สัมภาษณ์หน้าคุก กระตุกบรรยากาศคล้ายพฤษภาทมิฬ 35 และจะนำไปสู่ความรุนแรง,ประกาศพร้อมร่วมเคลื่อนไหวทวงคืนประชาธิปไตยและเรียกร้องเลือกตั้ง,ตัวเร่งเกมม็อบก็ออกมาได้จังหวะพอดี,แต่นั่นยังไม่เท่ากับปรากฏการณ์ที่ทำให้ฝ่ายความมั่นคงต้องจับตามากที่สุด,ก็คือจังหวะที่อดีตนายกฯทักษิณ ชินวัตร พาน้องสาวอดีตนายกฯยิ่งลักษณ์ ชินวัตร บินโฉบมาปักหลักที่ประเทศสิงคโปร์,เปิดคิวให้ลูกข่ายพรรคเพื่อไทย แนวร่วมเสื้อแดง นปช.แห่บินไปพบ,ในห้วงพอดิบพอดีกับบรรยากาศม็อบกำลังปะทุ,ตามรูปการณ์ การโฉบมาของ นายใหญ่ มันหนีไม่พ้นโยงกับการเคลื่อนไหวของกลุ่มคนอยากเลือกตั้ง,อย่างที่ พล.อ.ประยุทธ์แนะให้ประชาชนจับตาการเคลื่อนไหวของม็อบอยากเลือกตั้งเข้าทางพรรค การเมืองใด ก็แสดงว่าพรรคการเมืองนั้นอยู่เบื้องหลัง,ซึ่งผู้คนในสังคมส่วนใหญ่ก็มองแบบนี้แทบทั้งนั้น,ม็อบคนอยากเลือกตั้งถูกโยงเข้ากับเป้าหมายยุทธศาสตร์ของ ทักษิณ อย่างแยกไม่ออก,เบื้องต้นเลย อ่านไต๋กันตื้นๆนอกจากการชุมนุมเชิงสัญลักษณ์ เขย่า อำนาจพิเศษ,เร่งกระแสกดดันเลือกตั้ง,เป้าหมายแฝงยังอยู่ที่การดิสเครดิตฝ่ายความมั่นคงที่คุมเกมมวลชน สยบม็อบได้อยู่หมัดมาตลอด 4 ปี,ตรงนี้ถ้าม็อบป่วนจนทหารหัวหมุนได้ ก็เท่ากับทำลาย จุดแข็ง รัฐบาลทหาร คสช.,และทุบจุดขายของ พล.อ.ประยุทธ์ในการตีตั๋วต่อเก้าอี้ผู้นำช่วงเปลี่ยนผ่านหลังเลือกตั้ง,ดูตามเดิมพันแล้ว ยังไงม็อบต้าน คสช.ก็ต้องป่วนเต็มพิกัดแน่,เรื่องของเรื่อง โดยจังหวะสถานการณ์อำนาจพิเศษ 4 ปีผ่านไป ภายใต้การเคลื่อนไหวของม็อบเชิงสัญลักษณ์กระตุกรัฐบาล คสช.,มันพอจะเห็นอะไรที่แฝงอยู่ กับเงื่อนไขความขัดแย้งเก่าโผล่กลับมา,ทักษิณ ก็ยังเป็นโจทย์ตัวแปรของทิศทางเกมอำนาจ,และยังดำรงตัวตนเป็นคนบัญชาการเกมต่อรองกับฝ่ายคุมเกมประเทศไทย,ด้วยเงื่อนไขเดิมๆ ขอกลับบ้านอย่างเท่ๆ ไม่มีชนักติดตัว,เพราะเป็นคดีกลั่นแกล้งทางการเมือง,หัวเชื้อความขัดแย้งเก่าๆที่ถูกอำนาจพิเศษกดทับไว้ 4 ปี ไม่ได้จางหายไปไหน,แค่รอวันปะทุชนวนระเบิดรอบใหม่,ตามรูปการณ์ที่นักวิเคราะห์การเมืองให้จับตาจุดพลิกผันในห้วงเดือนพฤษภาคม,ทีมงาน นายกฯลุงตู่ จะไปต่อหรือกลับบ้านใครบ้านมัน,เอาเป็นว่า ถ้าผ่านพ้นไปได้ ก็เดินหน้าตามโรดแม็ปที่ พล.อ.ประยุทธ์ยืนยันจะประกาศกำหนดวันเลือกตั้ง และแสดงความชัดเจนทางการเมืองในเดือนมิถุนายน,ประกาศตัวเป็นนายกฯในบัญชีพรรคการเมืองอย่างเป็นทางการ,และนั่นคือจังหวะการเดินหน้าอย่างเต็มตัวของป้อมค่าย พลังประชารัฐ อย่างเต็มรูปแบบ,โดยสถานการณ์หนีไม่พ้นต้องเผชิญกับแรงต้านของนักการเมืองเจ้าถิ่น ทั้งพรรคเพื่อไทยและพรรคประชาธิปัตย์ ตีปี๊บกระแสประจานเกมดูด โจมตีทหารเล่นการเมืองย้อนยุค หนีอดีตไม่พ้น,ด่านักการเมืองไว้ยังไง ตัวเองก็ทำตามเหมือนกัน,ทั้งหมดทั้งปวง โดยรูปการณ์มันเหมือนย้อนกลับไปที่จุดตั้งต้น,4 ปี คสช.ผ่าน เงื่อนไขเก่าโผล่,ทักษิณ ยังใช้เกมม็อบกดดันวัดใจฝ่ายคุมเกมอำนาจประเทศไทยให้เปิดทางกลับบ้านแบบเท่ๆ,การเมืองก็วนย้อนกลับมารูปแบบเดิมๆในกระบวนการเข้าสู่อำนาจ ด้วยการระดมดูดนักการเมืองหน้าเก่ามาเป็นฐานให้ ลุงตู่ เข้าสู่เก้าอี้นายกรัฐมนตรี เพื่อนำพาไปสู่การเปลี่ยนผ่าน,ดูแล้วก็คงทำได้แค่เปรียบเทียบ หนทางไหนจะดีที่สุดสำหรับประเทศไทย,สุดท้ายมันก็อยู่ที่ประชาชนจะตัดสินใจเลือกเอง.,ทีมการเมือง
ปฏิทินย่างเข้าสู่เดือนพฤษภาคม วันเวลาผ่านไปไว โดยเงื่อนไขสถานการณ์ผกผันกับโรดแม็ป คสช.ที่หดสั้นลงเรื่อยๆ
ประยุทธ์ จันทร์โอชา,วิเคราะห์การเมือง,เลือกตั้ง,รัฐบาล คสช.,ทีมการเมือง,ข่าวทั่วไป